Noordwes-daggaboer weer terug in die hof | Maroela Media
Kapt. Tlangelani Rikhotso, woordvoerder van die direktoraat vir prioriteitsmisdaadondersoeke (die Valke), het gesê die saak is tot 22 November 2019 uitgestel vir sy aansoek om borgtog.
De Beer is op 9 November in hegtenis geneem ná die Valke se eenheid, wat ernstige georganiseerde misdade ondersoek, op ŉ hidroponiese daggaplaas buite Brits in Noordwes toegeslaan het. Hy staan tereg op aanklagte wat verband hou met die oortreding van die Wet op Geneeskunde en Verwante Stowwe en handeldryf met dagga.
Beamptes het tydens die klopjag beslag gelê op meer as 500 kg dagga ter waarde van ongeveer R3 miljoen, hidroponiese tonnels vir die kweek van dagga, en toerusting om daggaprodukte en -olie te prosesseer en te onttrek.
Volgens berigte is hy in 2004 in hegtenis geneem ná 1,2 ton dagga op sy plaas in Kameeldrift buite Brits gevind is. Die saak is teruggetrek en hy het die staat gedagvaar vir R2,6 miljoen. Die Pretoriase hooggeregshof het sy aansoek van die hand gewys en hy het die hoogste hof van appèl in Bloemfontein genader. Hy het dié saak ook, met koste, verloor.
So is die saak omdat die staat hom aankla of omdat hy die staat aankla vir 2.6 miljoen skadevergoeding?
Die boere het dit nie maklik nie
Hy wou net die bevolking op hoogte hou
Plaas dat die regering so skerp is op Misdaad en mense uitlos wat medisyne uit plante maak.
Plaas hulle so gretig is om moordenasars, kapers en verkragters toe te sluit
Ons regering ht dagga gewettig so hoekom mag hy nie nou sy daggaplaas bedryf nie